title: Conchuncions comparativas en aragonés
text: Las conchuncions comparativas en aragonés son conchuncions de subordinación que se fan servir en las proposicions subordinadas comparativas.
  
  Se troba locucions conchuntivas como si / como si, tal qual, tal como, igual como, ecetra, y la conchunción que anunciada por un correlativo (menos...que, más...que, igual...que).
  
  Adverbios correlativos anunciando las conchuncions en subordinadas d'igualdat u desigualdat 
  Expresan diferiencias u igualdat. Van seguidas d'un verbo indicativo.
  
  Mas...que / mes...que.
  Pleveba mas que no podeba.
  
  Con lo verbo estimar-se indica comparación y preferencia y equivale a lo francés plutôt.
  M'estimo más escarmenar que filar. 
  
  Menos...que.
  Charra menos cosas que no piensa.
  
  Tantos como / tants coma.
  Te'n donaré tants coma'n quergues.
  
  Tant(o) que, Tant(o)s...que
  Ixes autos chiquirrins gastan tanto que es grans. (gastan)
  Te'n donaré tants qu'en quergues.
  Pllòu tanto que puede.
  
  Igual...que.
  Igual es hombres que las mullers.
  
  Tal qual 
  Se fa servir en subordinadas d'equivalencia y presenta una precisión mes gran que la conchunción como.
  Tal qual m'es vas dixar, te'ls torno.
  
  Tal como / tal coma 
  Se fa servir en subordinadas d'equivalencia y presenta una precisión mes gran que la conchunción como.
  Tal coma te digo, va pasar.
  
  Igual como 
  Se fa servir pa indicar dos feitos que se producen d'una traza analoga.
  Yo lo foi igual como tu lo fas.
  
  Como si / como si 
  La locución conchuntiva coma si se fa servir en las equivalencias hipoteticas:
  Me'n acordo coma si fuese hue.
  
  Referencias
  
  Bibliografía 
   Miguel Ánchel Barcos, El Aragonés Ansotano: estudio lingüístico de Ansó y Fago; Gara d'Edizions. Zaragoza, 2007
   BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN978-84-8094-061-0
   Ballarín Cornel, A: Diccionario del Benasqués, Institución Fernando el Católico, Zaragoza, 2ª ed (1978).
   José Antonio Saura Rami: Elementos de fonética y morfosintaxis benasquesas. Gara d'Edizions, Institución Fernando el Católico, 2003.
  
  Comparativas
  Aragones